Λαδίσλαος ο Φαλακρός

Ο **Λαδίσλαος ο Φαλακρός** (Ουγγρική γλώσσα: *"szár László"*, πριν το 997 - πριν το 1030) μέλος του Οίκου του Άρπαντ ήταν εγγονός του Μέγα Πρίγκιπα Τάκσονυ της Ουγγαρίας. Ο μόνος γνωστός αδελφός του ήταν ο Βαζούλ τον οποίο τύφλωσε ο ξάδελφος του Στέφανος Α΄ της Ουγγαρίας όντως άκληρος για να μην τον διαδεχτεί στον θρόνο (1031-1032). Μερικοί Μεσαιωνικοί χρονογράφοι οι οποίοι στην προσπάθεια τους να διαγράψουν την ντροπή ότι προπάτορας τους ήταν κάποιος πρίγκιπας που τυφλώθηκε καταγράφουν σαν προπάτορα τον αδελφό του Λαδίσλαο. O Γιαν Στάινχουμπελ και άλλοι σύγχρονοι Σλοβάκοι ιστορικοί έγραψαν ότι ήταν *"Δούκας της Νίτρα"* υπό την επικυριαρχία του Μεσαιωνικού βασιλείου της Πολωνίας, η άποψη αυτή δεν έχει γίνει αποδεκτή καθολικά από τους ιστορικούς.

## Βιογραφία
Ο Λαδίσλαος ο Φαλακρός ήταν γιος του Μιχαήλ της Ουγγαρίας, του μικρότερου γιου του Μέγα Πρίγκιπα Τάκσονυ. Μερικοί Ούγγροι ιστορικοί όπως ο Γκιούλα Κρίστο έγραψαν ότι ήταν ο μικρότερος γιος του Μιχαήλ. Ο Αντρέας Στάινχουμπελ αντίθετα και άλλοι Σλοβάκοι ιστορικοί έγραψαν ότι ο Βαζούλ ήταν μικρότερος από αυτόν. Ο Γκιόργκι Γκιόρφι έγραψε ότι ήταν πιθανότατα συγγενής του Σαμουήλ της Βουλγαρίας επειδή τα ονόματα των γιων του ήταν αρκετά δημοφιλή στην Δυναστεία Κομητόπουλων. Ο Γκιόργκι Γκιόρφι έγραψε επίσης ότι την εποχή που πέθανε ο Μιχαήλ λίγο πριν πριν το 997 τόσο ο Λαδίσλαος όσο και ο αδελφός του Βαζούλ ήταν ακόμα ανήλικοι. Σε αντίθεση με αυτή την άποψη ο Βλάντιμιρ Σέγκες έγραψε ότι ο θείος τους Γκέζα της Ουγγαρίας υπό τις διαταγές του οποίου δολοφονήθηκε ο πατέρας τους διόρισε τον Λαδίσλαο *"δούκα της Νίτρα"* (γύρω στο 997).

Ο Βλάντιμιρ Σέγκες έγραψε επίσης ότι ο Γκέζα  απέκλεισε από τον θρόνο τον Λαδίσλαο για χάρη του γιου του μελλοντικού Αγίου Στεφάνου αλλά ο τελευταίος παραχώρησε το δουκάτο στον Λαδίσλαο όταν πέθανε ο πατέρας του. Μια τρίτη άποψη του Αντρέα Στάινχουμπελ αναφέρει ότι ο Λαδίσλαος έγινε *"δούκας της Νίτρας"* μόνο όταν ο Δούκας της Πολωνίας Βολέσλαος Α΄ ο Γενναίος κατέλαβε κάποια εδάφη βόρεια του Δούναβη και τα παραχώρησε σε αυτόν. Ο Βλάντιμιρ Σέγκες επιβεβαίωσε το γεγονός ότι στις αρχές του 11ου αιώνα ο Λαδίσλαος κυβερνούσε για δεύτερη φορά το *"Δουκάτο της Νίτρας"* αυτή την φορά υπό Πολωνική επικυριαρχία. Ο Γκιούλα Κρίστο σε αντίθεση που βασίστηκε σε ένα σύγχρονο με την εποχή Πολωνο-Ουγγρικό Χρονικό επικρίνει έντονα το γεγονός ότι οι περιοχές βόρεια του Δούναβη βρίσκονταν υπό Πολωνική επικυριαρχία, γράφει ότι το *"Δουκάτο της Νίτρας"* κυβερνούσε ένας υποτελής του Αγίου Στεφάνου. Υπάρχει διαφωνία μεταξύ των Σλοβάκων ιστορικών σχετικά με το αν πέθανε ο Λαδίσλαος ως υποτελής του Μπολέσλαφ Α΄ του Γενναίου. Ο Βλάντιμιρ Σέγκες γράφει ότι πέθανε αφού οι Πολωνοί είχαν υποχωρήσει από το *"Δουκάτο της Νίτρα"*, τον διαδέχθηκε ο Βαζούλ ως υποτελής του Αγίου Στεφάνου. Ο Αντρέα Στάινχουμπελ γράφει αντίθετα ότι την εποχή που πέθανε ο Λαδίσλαος πριν το 1030 ήταν υποτελής του Πολωνού δούκα, τον διαδέχθηκε ο αδελφός του επίσης ως υποτελής.

## Οικογένεια
Το *Εικονογραφημένο Χρονικό* γράφει, πως η σύζυγός του ήταν από τη Ρουθηνία. Έτσι η ιστορικός Γκυούλα Κριστό θεωρεί, ότι ήταν από τους Ρουρικίδες των Ρως τού Κιέβου και πως πρέπει να λεγόταν Πρεμισλάβα. Σύμφωνα με μερικά Χρονικά της Ουγγαρίας είχε τέκνα τους Λεβέντε, Ανδρέα Α΄ και Μπέλα Α΄. Όμως το *Χρονικό του Ζάγκρεμπ* και ο *Θρύλος τού Αγ. Γεράρδου* διατήρησαν την παράδοση, ότι ο πατέρας αυτών, ήταν πράγματι ο Βαζούλ. Οι Γκυέρφυ και Στάινχυμπελ γράφουν, πως ο Λαδίσλαος είχε γιο τον:

* Μπονούζλο (κατά τον πρώτο ιστορικό) ή Ντομοσλάβ (κατά τον δεύτερο).

## Παραπομπές


## Πηγές
* Bartl, Július; Čičaj, Viliam; Kohútova, Mária; Letz, Róbert; Segeš, Vladimír; Škvarna, Dušan (2002). Slovak History: Chronology & Lexicon. Bolchazy-Carducci Publishers, Slovenské Pedegogické Nakladatel'stvo. 
* Györffy, György (1994). King Saint Stephen of Hungary. Atlantic Research and Publications. 
* Györffy, György (2000). István király és műve [=King Stephen and his Work] (in Hungarian). Balassi Kiadó.
* Kristó, Gyula; Makk, Ferenc (1996). Az Árpád-ház uralkodói [=Rulers of the House of Árpád] (in Hungarian). I.P.C. Könyvek. 
* Steinhübel, Ján (2011). "The Duchy of Nitra". In Teich, Mikuláš; Kováč, Dušan; Brown, Martin D. Slovakia in History. Cambridge University Press. σσ. 15–29.
*The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing.

Κατηγορία:Οίκος των Άρπαντ